મોબાઈલ નંબર પોર્ટેબિલીટી દ્વારા સર્વિસ પ્રોવાઈડર બદલ્યા કરનાર વ્યક્તિ નેક્સ્ટ જનમમાં સીઝનલ વસ્તુ વેચતો વેપારી બને છે અને એની બધી શક્તિ ગઈ સિઝનના હવાયેલા ફટાકડા કે ફસકી જાય એવા પતંગ વેચવામાં વપરાઈ જાય છે. સસ્તી સ્કીમ માટે નવા નંબરો લેતા લોકો ચાઇનીઝ માર્કેટના દુકાનદાર બને છે જેના પર જાતજાતના વિભાગોના દરોડા અવારનવાર પડતા રહે છે. મિસકોલ મારીને કામ ચલાવનાર પરભવમાં કોઈ મૉલમાં દુકાનદાર બને છે જેની શોપની મુલાકાત તો હજારો લોકો લે છે, પણ માલ કોઈ ખરીદતું નથી.